- P R I J E D L O G -

Na temelju članka 8. i 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici, održanoj dana \_\_\_\_\_\_\_\_\_ 2025. godine, donijelo je sljedeću

**O D L U K U**

**o izmjeni i dopuni Statuta Grada Ivanić-Grada**

Članak 1.

U Statutu Grada Ivanić-Grada („Službeni glasnik Grada Ivanić-Grada“ broj 01/2021, 04/2022); u daljnjem tekstu: Statut, u članku 35. alineja 10. briše se.

Dosadašnje alineje od 11. do 22. postaju alineje od 10. do 21.

Članak 2.

U članku 55. stavku 3. Statuta, iza alineje 10. dodaje se nova alineja 11. i glasi:

„- donosi pravilnik o kriterijima za ocjenjivanje službenika i načinu provođenja ocjenjivanja.“.

Dosadašnje alineje od 11. do 24. postaju alineje od 12. do 25.

Članak 3.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2025. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjeni i dopuni Statuta Grada Ivanić-Grada |
| **PRAVNI TEMELJ:** | Na temelju članka 8. i 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za predloženu izmjenu i dopunu Statuta Grada Ivanić-Grada su odredbe članka 8. i 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) kojima je propisano da općina, grad i županija imaju statut kojim se podrobnije uređuje samoupravni djelokrug općine, grada, odnosno županije, njihova obilježja, javna priznanja, ustrojstvo, ovlasti i način rada tijela, način obavljanja poslova, oblici konzultiranja građana, provođenje referenduma u pitanjima iz djelokruga, mjesna samouprava, ustrojstvo i rad javnih službi, oblici suradnje jedinica lokalne, odnosno područne (regionalne) samouprave i druga pitanja od važnosti za ostvarivanje prava i obveza te da predstavničko tijelo donosi statut jedinice lokalne, odnosno područne (regionalne) samouprave.

Odredbom članka 43. Zakona o izmjenama i dopunama Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 17/25) propisano je da kriterije za ocjenjivanje službenika i način provođenja ocjenjivanja pravilnikom propisuje općinski načelnik, gradonačelnik, odnosno župan.

S obzirom na to da je predmetni Zakon stupio na snagu 1. lipnja 2025. godine, bilo je potrebno uskladiti odredbe Statuta Grada Ivanić-Grada u dijelu koji se odnosi na ovlasti tijela Grada Ivanić-Grada vezano za donošenje internog općeg akta kojim se uređuju kriteriji za ocjenjivanje službenika upravnih tijela Grada Ivanić-Grada i način provođenja ocjenjivanja.